Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: államtitokról és a szolgálati titokról szóló 1995. évi LXV. törvény alapján a minősítési
Paragraph Index: 1536

47. § Felelős: – az agrárágazat és a vidék európai uniós ügyeinek magas színvonalú összehangolásáért és képviseletéért; a nemzetközi kapcsolatok érdekeinknek megfelelő alakításáért és a nemzetközi agrár-szervezetekben a magyar érdekek magas szintű képviseletéért; – az EU közösségi vívmányaiból fakadó, az FVM hatáskörébe tartozó feladatok koordinációjáért és egyeztetéséért; – az EU mezőgazdaságot érintő döntéshozatali eljárásában való részvétel szabályainak kidolgozásáért és betartatásáért, különös tekintettel a tárgyalási álláspont kialakítására, a jelentési kötelezettségre – az EU Bizottság szakbizottságaiban és a tanácsi munkacsoportokban részt vevő magyar szakértők munkájának koordinálásáért és beszámoltatásáért (meghívók, mandátumok, jelentések; Interim 3 rendszer), és hetente az EU koordinációs szakértői értekezlet megszervezéséért; – a felettes szakállamtitkár vezette EU koordinációs vezetői értekezlet megszervezéséért; – az agrár és vidékfejlesztési vonatkozású témákban az egységes kormányzati álláspont tárcaközi egyeztetéséért (EKTB); – a társtárcáktól és az országos hatáskörű szervektől az EU vonatkozású témákban érkezett kormány-előterjesztések kapcsán a minisztérium álláspontjának kialakításáért; 2006/94. szám – a főosztály koordinációján kívül eső lényegi EU-s ügyekben a közreműködésért, és a közreműködés során az EU intézmények várható álláspontjának ismertetéséért; – az EU közös agrárpolitikájának kommunikációjában a közreműködésért; – az EU Bizottsággal folytatott hivatalos kapcsolattartásért; – a Mezőgazdasági és Halászati Tanács és a Mezőgazdasági Különbizottság (SCA) ülésein a magyar részvétel előkészítésért; a képviselendő álláspontok kialakításának koordinálásáért és tárcaközi egyeztetésének megszervezéséért; – a mezőgazdasági szakdiplomaták és a brüsszeli Állandó Képviseletre delegált mezőgazdasági attasék – kiválasztása szakmai szempontjainak meghatározásáért, – személyére a javaslattételért, – alaputasításainak elkészítésért, – szakmai irányításukért és a velük való folyamatos kapcsolattartásért, – beszámoltatásukért; – az agrárágazat PHARE programjainak és az Átmeneti Támogatás segélyprogram lebonyolításáért, a projektek kivitelezésének koordinálásáért; – az agrár-intézményfejlesztési tartalmú kimenő Twinning programokban való magyar részvétel lehetőségeinek feltárásáért, szervezéséért és lebonyolításáért; – a 2011-es magyar EU elnökséggel kapcsolatos feladatok ellátásáért; – a minisztérium nemzetközi tevékenységének szervezéséért és a főosztályok nemzetközi tevékenységének összehangolásáért; – a nemzetközi együttműködés fő irányainak, viszonylati prioritásainak kialakítására vonatkozó javaslattételért; – az állami vezetők külföldi kiutazási valamint a partnerfogadások tervjavaslatainak elkészítéséért, azok Külügyminisztériummal történő egyeztetéséért és a teljesítés részletes értékeléséért; – a partnerországokban a minisztérium illetékességi körébe tartozó kérdésekért felelős főhatóságokkal, illetve a Budapesten akkreditált külképviseletekkel és a külföldön működő magyar képviseletekkel a kapcsolattartásért, a szükséges szakmai tájékoztatás biztosításáért; – a minisztérium felső szintű vezetői nemzetközi tárgyalásai szakmai anyagának előkészítéséért, az e tárgyalásokból eredő feladatok végrehajtásának biztosításáért, valamint az e tárgyalásokról szóló tájékoztató jelentéseknek a Kormány és/vagy a minisztérium vezetése részére történő elkészítéséért; – a minisztérium állami vezetőinek kiutazásaival és a külföldi partnerek fogadásaival kapcsolatos protokolláris, utazási teendők ellátásáért; a protokoll raktár kezeléséért; a felső szintű és szakértői tárgyalásokhoz szükséges tolmácsolási szolgáltatások megszervezéséért; – a minisztériumi főosztályok vezetőinek, valamint az önálló ágazati szervek vezetőinek kezdeményezésére az Államtitkár által engedélyezett szolgálati útlevelek kiadásával kapcsolatos ügyintézésért; – a szolgálati útlevelek nyilvántartás-vezetéséért, azok kezeléséért, az útlevelek biztonságos őrzéséért; 2006/94. szám – a minisztérium tevékenységével kapcsolatos külföldi kiutazások úti okmányainak beszerzéséért és elszámolásáért; – a minisztérium állami vezetőinek nemzetközi levelezésének végzéséért, indokolt esetben szakmai anyagok fordításának, fordíttatásának biztosításáért és pénzügyi elszámolásáért; – az ENSZ Mezőgazdasági és Élelmiszeripari Szervezete (FAO) Magyar Nemzeti Bizottsága titkársági teendőinek ellátásáért; – a Világélelmezési Program keretében megvalósuló segélyek szervezéséért; – a felsőbb és tárcaszintű megállapodások, illetve eseti megbízások, felkérések alapján érkező tárgyaló és tanulmányutas külföldi delegációk programjának összehangolásáért; – a nemzetközi feladatokra biztosított költségkerettel való gazdálkodásért; – a határon túli magyarok szakmai szervezeteivel történő kapcsolattartásért; – a minisztérium EU tagállami működésére és nemzetközi kapcsolattartására biztosított előirányzatokkal folytatott gazdálkodásért; – a rendszeresen jelentkező koordinációs és tájékoztatási feladatok ellátásáért: – Évente: – a mezőgazdasági szakattasék és a brüsszeli Állandó Képviselet mezőgazdasági attaséinak beszámoltatásáért; – az attasék éves felkészítéséért; – Havonta: – Miniszteri Tanácsülések előkészítéséért; – a Budapesten akkreditált szakdiplomaták tájékoztatásáért a Mezőgazdasági Tanácsülésen képviselt magyar álláspontról; – mezőgazdasági szakattasék havi jelentéseiért; – EU / Nemzetközi találkozóért kiemelt civil szervezetekkel (MOSZ, MAGOSZ, ÉFOSZ Agrárkamara, Agrya, Hangya) – Kéthetente: – EU Koordinációs Vezetői Értekezletért – Hetente: – SCA üléseken a magyar részvétel előkészítéséért és a képviselet biztosításáért – EKTB ülésekért – EU Koordinációs Szakértői Értekezletért. Szervezeti tagozódás: EU Koordinációs Osztály Nemzetközi Kapcsolatok Osztálya PHARE és EU Pénzügyi Osztály 2006/94. szám Agrár-vidékfejlesztési Főosztály

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes